**MOKYMO(SI) SUTARTIS**

202\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. V18-\_\_\_\_

**I. SUTARTIES ŠALYS**

Klaipėdos Vytauto Didžiojo gimnazija, kodas 190438049, S. Daukanto g. 31, LT-92231 Klaipėda, (toliau – **ŠVIETIMO TEIKĖJAS**), atstovaujama STASIO RUIBOS, Klaipėdos Vytauto Didžiojo gimnazijos direktoriaus, **– viena šalis,** prašymą mokytis pateikęs asmuo **(toliau – GIMNAZISTAS) – kita šalis**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas ir telefono Nr.)

ir jo teisėti atstovai - **TĖVAI** (globėjai, rūpintojai) – **trečia šalis**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas ir telefono Nr.)

**SUDAROME ŠIĄ SUTARTĮ**:

**II. SUTARTIES OBJEKTAS**

Ugdymas(-is) pagal **pagrindinio ugdymo antros dalies programą,** kodas 201001001; **vidurinio ugdymo programą**, kodas 301001001.

Mokymosi forma – grupinė, mokymo organizavimo būdas – kasdienis.

**Pagrindinis išsilavinimas įgyjamas** baigus pagrindinio ugdymo programą ir patikrinus mokymosi pasiekimus, išskyrus atvejus, kai asmuo Švietimo, mokslo ir sporto ministro nustatytais atvejais yra atleidžiamas nuo mokymosi pasiekimų patikrinimo.

Pagrindinio ugdymo programą (201001001) baigusiam ir mokymosi pasiekimus pasitikrinusiam **GIMNAZISTUI** išduodamas **Pagrindinio išsilavinimo pažymėjimas.**

**Vidurinis išsilavinimas įgyjamas** baigus vidurinio ugdymo programą ir išlaikius brandos egzaminus, išskyrus atvejus, kai asmuo Švietimo, mokslo ir sporto ministro nustatytais atvejais yra atleidžiamas nuo brandos egzaminų.

Vidurinio ugdymo programą (301001001) baigusiam ir brandos egzaminus išlaikiusiam **GIMNAZISTUI** išduodamas **Brandos atestatas ir Brandos atestato priedas.**

**III. SUTARTIES ŠALIŲ ĮSIPAREIGOJIMAI**

**1. ŠVIETIMO TEIKĖJASįsipareigoja:**

1. teikti kokybišką pagrindinio ugdymo antros dalies ir vidurinio ugdymo programų įgyvendinimą, vadovaujantis Pagrindinio ir vidurinio ugdymo programų aprašais, Pagrindinio ir vidurinio ugdymo bendrosiomis programomis, bendraisiais ugdymo planais, tvirtinamais Švietimo, mokslo ir sporto ministro ir kitais teisės aktais;
2. sudaryti galimybes pasirinkti formaliojo švietimo programas papildančius ir **GIMNAZISTO** saviraiškos poreikius tenkinančius šių programų modulius, pasirenkamųjų dalykų programas, kursus;

1.3. teikti socialinę, psichologinę-pedagoginę ir pirmąją medicinos pagalbą;

1.4. sudaryti **GIMNAZISTUI**sąlygas mokytis savitarpio pagarba grįstoje, psichologiškai, dvasiškai ir fiziškai saugioje aplinkoje; gimnazistų saugumui užtikrinti gimnazijos teritorija stebima vaizdo kameromis, vaizdas įrašomas;

1.5. suteikti **GIMNAZISTUI**galimybę ne pamokų metu naudotis gimnazijos biblioteka, informaciniu centru, kompiuteriais, valgykla, sporto sale ir kitomis priemonėmis, numatytomis gimnazijos ugdymo plane,
nuostatuose ir darbo tvarkos taisyklėse;

1.6. ugdyti dorovines, tautiškumo, pilietiškumo, patriotiškumo, bendravimo kultūros, tradicijų puoselėjimo nuostatas;

1. aprūpinti reikiamais vadovėliais;
2. objektyviai vertinti mokinių pažangą ir pasiekimus;

1.9. **GIMNAZISTĄ**kelti į aukštesnę klasę, palikti kartoti kursą, pašalinti iš Gimnazijos pagal Lietuvos
Respublikos Vyriausybės ir Švietimo, mokslo ir sporto ministerijos nustatytą tvarką;

1. teikti informaciją gimnazistams ir jų tėvams (globėjams, rūpintojams) apie mokinio ugdymosi sąlygas, elgesį, pažangą ir pasiekimus;
2. **GIMNAZISTUI**, pažeidusiam sutarties sąlygas ir padariusiam žalą gimnazijai, taikyti drausminimo priemones pagal Gimnazijos darbo tvarkos taisykles ir Civilinio kodekso 6.275 straipsnį;

1.12. bendradarbiauti su tėvais sprendžiant įstaigos valdymo, veiklos, ugdymo proceso organizavimo, ugdymo(si) klausimus, inicijuoti tėvų (globėjų, rūpintojų) dalyvavimą įstaigos savivaldoje;

1.13. drauge kurti taisykles bendram buvimui ir veiklai;

1. vykdyti patyčių prevenciją gimnazijoje įtraukiant visą gimnazijos bendruomenę; pastebėti ir sustabdyti gimnazijoje vykstančias patyčias; reaguoti į vykstančias patyčias ir suteikti pagalbą skriaudžiamiems mokiniams ir jų skriaudėjams;
2. laikytis pedagogo etikos normų;

1.16. pasirūpinti **GIMNAZISTO**nemokamu maitinimu pagal Vyriausybės ir Gimnazijos steigėjo nustatytą tvarką;

1. rinkti gimnazistų ir tėvų asmens duomenis apibrėžtais tikslais, nurodytais Gimnazijos asmens duomenų tvarkymo taisyklėse ir tvarkyti pagal ADTAĮ reikalavimus;

1.18. **GIMNAZISTUI**nutraukus sutartį ir nustatyta tvarka atsiskaičius su gimnazija, nedelsiant išregistruoti **GIMNAZISTĄ** iš Duomenų bazės ir išduoti reikalingus dokumentus.

**2. GIMNAZISTAS(MOKINYS) įsipareigoja:**

2.1. pagal savo gebėjimus stropiai mokytis ir įgyti išsilavinimą; sąžiningai ir laiku atlikti atsiskaitomuosius darbus;

2.2. lankyti neformalaus vaikų švietimo užsiėmimus ar modulius, konsultacijas, skirtas gimnazistams, turintiems mokymosi sunkumų ar gebėjimams stiprinti, jei jas lankyti rekomenduoja dėstantis mokytojas, klasės vadovas, gimnazijos administracija ar pageidauja mokinio tėvai;

1. laikytis gimnazijos nuostatų, vidaus darbo tvarkos taisyklių, mokinio elgesio taisyklių, gimnazijos pamokų lankomumo apskaitos, kontrolės ir mokyklos nelankymo prevencijos tvarkos: punktualiai (nevėluoti) ir reguliariai lankyti gimnaziją, susirgus tą pačią dieną informuoti klasės vadovą, laiku pateikti praleistas pamokas pateisinančius dokumentus;
2. gerbti valstybinę kalbą ir kultūrą, kitas kalbas ir kultūras;
3. nekurstyti ir nedalyvauti patyčiose (apkalbinėjimas, pravardžiavimasis, erzinimas, stumdymas, mušimas, pinigų atiminėjimas, asmeninių daiktų gadinimas, apkalbų ir nuotraukų platinimas elektroninėje erdvėje ir kt.). Informuoti apie patirtas ar pastebėtas patyčias tiesiogiai ar elektroniniu laišku klasės vadovą, dalyko mokytoją, administraciją, pagalbos mokiniui specialistus. Skatinti draugiškus ir pagarbius santykius su mokyklos mokiniais;
4. aktyviai dalyvauti gimnazijos veikloje ir jai garbingai atstovauti, privalomoje projektinėje veikloje vadovaujantis gimnazijos ugdymo plane įtvirtintomis nuostatomis;

2.7. laiku ir sąžiningai atlikti pilietinę socialinę veiklą (talkinti gimnazijai tvarkant jos aplinką, organizuojant renginius ir atliekant kitą gimnazijos ugdymo plane numatytą pilietinę socialinę veiklą). Aktyviai dalyvauti savanoryste grįstoje gimnazijos organizuojamoje veikloje;

1. kasdien dėvėti gimnazijos uniformą, laikytis dalykinės aprangos stiliaus taisyklių;
2. pasirinkti dorinio ugdymo dalyką (tikybą ar etiką);

2.10. baigiant pagrindinio ugdymo antros dalies programą tariantis su tėvais, padedant mokyklos specialistams tikslingai pasirinkti mokymosi kryptį ir susidaryti individualų ugdymo(si) planą, kuris padėtų pagal išgales siekti aukštesnių ugdymosi pasiekimų, ugdytis asmeninę atsakomybę dėl sąmoningo mokymosi, gebėjimo įgyvendinti išsikeltus tikslus;

1. apie mokymosi pažangą, pasiekimus ir elgesį informuoti tėvus (globėjus, rūpintojus);
2. pagarbiai elgtis su visais gimnazijos bendruomenės nariais ir kitais žmonėmis. Laikytis žmonių bendrabūvio normų: gerbti save ir kitus, priešintis blogiui, gerbti žmogaus darbą;
3. nesivesti į gimnaziją pašalinių asmenų; nežaisti azartinių žaidimų; gimnazijoje, jos teritorijoje ir prieigose nesinešti, nevartoti ir neplatinti narkotinių ir psichotropinių medžiagų (įskaitant ir elektronines cigaretes); nesinešti, nenaudoti ir neplatinti ginklų, sprogstamųjų medžiagų ir kitų prietaisų (įrankių ir kt.) galinčių sukelti pavojų asmens ir aplinkinių sveikatai, gyvybei, turtui ar aplinkai; virtualioje erdvėje neskleisti kitų asmenų privatumą pažeidžiančios informacijos; nefotografuoti ir neįrašinėti kitų gimnazijos bendruomenės narių pokalbių; gimnazijoje nesinaudoti ir nesinešioti garso stiprinimo aparatūros;

2.14. pamokų metu nesinaudoti mobiliojo ryšio priemonėmis (jeigu jos nenaudojamos ugdymo tikslais);

2.15. pertraukų ir laisvo laiko tarpo tarp pamokų metu laikytis rekomendacijos būti gimnazijoje ir užsiimti prasminga veikla. Savavališkai pasišalinus iš pamokų ir Gimnazijos teritorijos, nereikšti gimnazijai pretenzijų dėl saugumo ir atsakomybės;

1. iki kiekvienų metų rugsėjo 15 d. (jeigu galiojančiais teisės aktais nenustatyta kitaip) pasitikrinti sveikatą ir apie tai informuoti klasės vadovą;
2. iškilus gimnazijos nelankymo, mokymosi ar elgesio problemoms bendradarbiauti su gimnazijos specialistais (psichologu, socialiniu pedagogu) ir vykdyti jų rekomendacijas;
3. kasdien domėtis elektroniniame dienyne pateikiama informacija (skaityti pranešimus, pagyrimus ir pastabas, domėtis mokymosi pasiekimais ir kt.);
4. laiku įsigyti ir turėti ugdymuisi būtinas priemones: pratybų sąsiuvinius, rašymo, piešimo, braižymo priemones, skaičiuotuvus, sportinę aprangą ir kitas mokytojo nurodytas priemones. Priemonės turi būti tvarkingos;
5. laiku įsigyti ir kasdien turėti Mokinio pažymėjimą;

2.21. teikti asmens ir kitus duomenis, reikalingus priėmimui ir ugdymo proceso organizavimui;
2.22 ginti savo teises įstatymų nustatyta tvarka.

**3. GIMNAZISTO TĖVAI(globėjai, rūpintojai) įsipareigoja:**

3.1. padėti vaikui bei švietimo teikėjui laikytis šios sutarties;

3.2. aktyviai dalyvauti gimnazijos veikloje:klasės ir gimnazijos savivaldose, renginiuose; talkinti organizuojant renginius, labdaros ir paramos akcijas; dalyvauti gimnazijos veiklos tobulinimo procese: teikti pasiūlymus, pildyti anketas ir pan.;

3.3. padėti vaikui tikslingai pasirinkti mokymosi kryptį ir susidaryti individualų ugdymo(si) planą, kuris padėtų pagal išgales siekti aukštesnių ugdymosi pasiekimų, ugdyti asmeninę atsakomybę dėl sąmoningo mokymosi, gebėjimo įgyvendinti išsikeltus tikslus;

1. užtikrinti vaiko punktualų, reguliarų gimnazijos lankymą;
2. užtikrinti, kad vaikas kasdien dėvėtų gimnazijos uniformą, laikytųsi dalykinės aprangos stiliaus taisyklių;
3. užtikrinti, kad vaikas laikytųsi asmens higienos reikalavimų, ir neprieštarauti, kad gimnazijos visuomenės sveikatos priežiūros specialistas, esant būtinybei, atliktų higienos patikrinimą;
4. rūpintis, kad vaikas laiku (iki kiekvienų metų rugsėjo 15 d., jeigu galiojančiais teisės aktais nenustatyta kitaip) pasitikrintų sveikatą ir informuotų klasės vadovą;
5. vaikui susirgus, tą pačią dieną informuoti klasės vadovą; laiku pateikti praleistas pamokas pateisinančius dokumentus;
6. ugdyti vaiko vertybines nuostatas ir bendradarbiauti su pedagogais, gimnazijos vadovais, pagalbos mokiniui specialistais koreguojant ir kontroliuojant vaiko ugdymąsi ir elgesį; lankyti tėvų susirinkimus, dalyvauti tėvų konsultavimo dienose; informuoti klasės vadovą, pagalbos mokiniui specialistus ar kitus darbuotojus apie jo ar kito vaiko pastabėtas ar įvykusias patyčias;
7. iškilus gimnazijos nelankymo, mokymosi ar elgesio problemoms bendradarbiauti su gimnazijos specialistais (psichologu, socialiniu pedagogu) ir vykdyti jų rekomendacijas;
8. nedelsiant informuoti gimnazijos pedagogus (klasės vadovą, socialinį pedagogą ar administracijos atstovus), jeigu šeimoje susiklostė vaiko ugdymui(si) nepalankios aplinkybės;
9. ne rečiau kaip du kartus per savaitę domėtis elektroniniame dienyne pateikiama informacija apie vaiko mokymosi pažangą, pasiekimus ir elgesį;
10. užtikrinti, kad vaikas turėtų ugdymuisi būtinas tvarkingas priemones: pratybų sąsiuvinius, rašymo, piešimo, braižymo priemones, skaičiuotuvus, sportinę aprangą ir kitas mokytojo nurodytas priemones;
11. kontroliuoti ir užtikrinti, kad vaikas nesivestų į gimnaziją pašalinių asmenų; nežaistų azartinių žaidimų; gimnazijoje, jos teritorijoje ir prieigose nesinešti ir nevartoti ir neplatinti narkotinių ir psichotropinių medžiagų (įskaitant ir elektronines cigaretes); neturėtų, nenaudotų ir neplatintų ginklų, sprogstamųjų medžiagų ir kitų prietaisų (įrankių ir kt.) galinčių sukelti pavojų jo paties ir aplinkinių sveikatai, gyvybei, turtui ar aplinkai; virtualioje erdvėje neskleistų kitų asmenų privatumą pažeidžiančios informacijos; nefotografuotų ir neįrašinėtų kitų gimnazijos bendruomenės narių pokalbių; gimnazijoje neturėtų ir nesinaudotų garso stiprinimo aparatūra ir kitais ugdymo procesui nereikalingais daiktais;
12. atlyginti vaiko padarytą žalą gimnazijai (Civilinio kodekso 6.276 str.);

3.15. nereikšti Gimnazijai pretenzijų dėl saugumo ir atsakomybės, vaikui savavališkai pasišalinus iš
pamokų ir Gimnazijos teritorijos;

1. pasikeitus gyvenamajai vietai ar telefonui, nedelsiant informuoti apie tai klasės vadovą;
2. informuoti klasės vadovą atskiru prašymu (Gimnazijos nustatyta forma) apie pamokas, kurios bus praleistos dėl šeimos atostogų; prisiimti per atostogas visą atsakomybę už vaiko saugumą, ugdymąsi, atsiradusias žinių spragas;
3. neprieštarauti, kad nufilmuota, nufotografuota medžiaga, susijusi su gimnazijos veikla, kurioje užfiksuotas vaikas, būtų viešinama gimnazijos gerosios patirties sklaidos tikslais.

**IV. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

1. Sutartis sudaryta metams.
2. Sutartis įsigalioja nuo jos pasirašymo dienos ir galioja iki **GIMNAZISTAS**baigs

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(įrašykite: pagrindinio ar vidurinio)*

ugdymo programą arba viena iš šalių anksčiau nutrauks sutartį.

1. Atskirų šalių susitarimu sutartis gali būti pakoreguota.
2. Gimnazija turi teisę vienašališkai nutraukti sutartį dėl Švietimo įstatymo 29 straipsnio 10 dalyje nurodytų priežasčių.
3. Sutartis gali būti nutraukta vienai iš šalių vienašališkai pareiškus apie jos nutraukimą arba pažeidus sutarties sąlygas.
4. **GIMNAZISTAS**iki jam sueis 16 metų negali vienašališkai nutraukti sutarties, kol jis nebaigs privalomojo švietimo programos.

10. **GIMNAZISTAS,**vyresnis nei 16 metų, turi teisę vienašališkai nutraukti sutartį, pateikęs Gimnazijai
prašymą, suderintą su tėvais (globėjais, rūpintojais), kuriame nurodytos sutarties nutraukimo priežastys.

**V. GINČŲ SPRENDIMAS**

11. Ginčytini ugdymo proceso organizavimo, gimnazijos veiklos, sutarties pažeidimo klausimai sprendžiami Vaiko gerovės komisijoje, Mokytojų taryboje, Senate, atskirais atvejais - dalyvaujant Savivaldybės švietimo padalinio atstovui ar vadovaujantis Lietuvos Respublikos įstatymų nustatyta tvarka.

**Sutartis sudaryta dviem egzemplioriais, turinčiais vienodą juridinę galią (vienas lieka ŠVIETIMO TEIKĖJUI, antras – GIMNAZISTUI ir** jo teisėtiems atstovams **– TĖVAMS** (globėjams, rūpintojams**).**

**Sutarties šalių parašai:**

**Gimnazija**

Direktorius \_\_\_\_\_\_\_\_\_\_\_\_\_\_\_\_\_\_\_\_\_\_\_ Stasys Ruiba

 *(parašas)*

**Gimnazistas**

 *(parašas) (vardas, pavardė)*

**Tėvai (globėjai, rūpintojai)**

 *(parašas) (vardas, pavardė)*

**Sutartis pakeista**

**Gimnazija**

*(pareigos) (parašas) (vardas, pavardė)*

**Gimnazistas**

 *(parašas) (vardas, pavardė)*

**Sutartis nutraukta**

**Gimnazija**

*(pareigos) (parašas) (vardas, pavardė)*

**Gimnazistas**

 *(parašas) (vardas, pavardė)*